Diari Oficial de la Generalitat Valenciana


Sumari del DOGV 8987, del 31-12-2020 (2020/11214)

Extracte de la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2021, de les ajudes, a les cooperatives, societats laborals i empreses d'inserció, regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11074


Data del document
:   14-12-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * cooperativa

Extracte de la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2021, de les ajudes, a les cooperatives, societats laborals i empreses d'inserció, regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball. [2020/11584]  
  
  
BDNS 540040.  
De conformitat amb el que es preveu en els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans):  
  
Primer. Objecte de la convocatòria  
Realitzar la convocatòria de determinades ajudes en matèria d'economia social, per a l'exercici 2021 que es regularan pel que s'estableix en l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de determinades ajudes per al foment de les empreses cooperatives, de les societats laborals i de les empreses d'inserció, en la Comunitat Valenciana, publicada en el DOGV número 8692, de 5 de desembre de 2019 (d'ara en avant, bases reguladores).  
De conformitat amb el que es preveu en la Llei General de Subvencions i el seu Reglament, referent a la tramitació anticipada de concessió de subvencions, la resolució d'aquesta concessió estarà condicionada a l'existència, en els pressupostos de l'exercici econòmic 2021, de crèdit adequat i suficient. Tots els actes dictats en els expedients de despesa anticipada, regulats per l'Ordre 26 de setembre de 1994, d'aplicació, s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
  
L'òrgan gestor podrà aplicar a aquesta convocatòria anticipada, i sense necessitat d'una nova convocatòria, la quantitat que resulte aprovada en la Llei de Pressupostos de 2021, quan siga superior a l'estimada que s'ha fet figurar en la present.  
  
Segon. Ajudes i finançament  
Les ajudes que es convoquen per a l'exercici 2021 són les que se citen a continuació, pels respectius imports màxims estimats:  
1. Ajudes del capítol VII, destinades a la realització de les inversions regulades en l'article 16 de les bases reguladores, excepte les inversions consistents en obres de construcció, millora, condicionament o reforma d'immobles a què es refereix l'apartat 4, lletra g) d'aquest article o en instal·lacions tècniques en immobles, per un import global estimat de màxim d'1.600.000 euros, quantia ampliable fins a un import màxim de 2.400.000 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
2. Ajudes del capítol VII, destinades a la realització d'inversions consistents en obres de construcció, millora, condicionament o reforma d'immobles, regulades en l'article 16. 4 lletra g), de les bases reguladores o en instal·lacions tècniques, a què es refereix la lletra d) del mateix apartat, quan es realitzen en immobles, per un import global estimat màxim de 400.000 euros. L'anterior quantia serà ampliable fins a un import màxim de 530.000 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
3. Ajudes del Capítol IV, per a prestació d'assistències tècniques, regulades en l'article 17 de les bases reguladores, per un import global estimat màxim de 150.000 euros, repartint-se el seu finançament a raó de 60.000 euros amb origen en fons finalistes procedents del Servei Públic d'Ocupació Estatal (SEPE) i 90.000 euros procedents de fons propis de la Generalitat Valenciana. L'anterior quantia serà ampliable fins a 187.500 euros amb fons del Servei Públic d'Ocupació Estatal en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
4. Ajudes del capítol IV, article 18 de les bases reguladores, subvenció per a la constitució de noves cooperatives o societats laborals, per un import global estimat màxim de 150.000 euros procedents de fons propis, no finalistes, de la Generalitat Valenciana. L'anterior quantia serà ampliable fins a un import màxim de 200.000 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
5. Ajudes del capítol IV, article 15 de les bases reguladores, incorporació de persones desocupades com a sòcies treballadors o sòcies de treball a cooperatives i societats laborals, per un import global estimat màxim de 4.370.000 euros, dels quals 1.639.990 euros, amb fons finalistes procedents del Servei Públic d'Ocupació Estatal i els restants 2.730.010 euros amb fons propis, no finalistes, de la Generalitat Valenciana. L'anterior quantia serà ampliable fins a un import global màxim de 6.249.100 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
  
Tercer. Bases reguladores  
Ordre 11/2019, de 2 de desembre, publicada en el DOGV núm. 8692, de 5 de desembre de 2019.  
  
Quart. Beneficiàries  
Podran acollir-se a les ajudes que es convoquen les beneficiàries previstes en les bases reguladores, per a cada ajuda de les citades, sempre que complisquen amb els corresponents requisits fixats en elles per a cadascuna de les ajudes convocades. Per excepció i malgrat el que s'estableix en les bases reguladores, en l'exercici 2021, les ajudes per a la constitució de noves cooperatives o societats laborals o per a la fusió de les mateixes o la constitució de grups cooperatius, no s'estendran a les empreses d'inserció.  
Les ajudes a les quals es refereix la present convocatòria no podran aplicar-se a les empreses que operen en els sectors determinats en el punt 1 de l'article 1 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, tal com es recull en l'article 14.2 de les bases reguladores.  
  
  
Cinqué. Presentació de sol·licituds  
La presentació de sol·licituds i de la documentació annexa per a l'obtenció de les ajudes regulades en la convocatòria es realitzarà, obligatòriament, de manera electrònica, conforme estableix l'article 14.2 de la llei 39/2015 d'1 d'octubre, del Procediment Administratiu Comú de les Administracions Públiques. La presentació de la sol·licitud implica l'acceptació de les bases reguladores.  
La interessada emplenarà i signarà l'imprés de sol·licitud i la documentació annexa que s'exigeix en la convocatòria, i en les bases d'aplicació a l'ajuda sol·licitada, utilitzant el procediment establit per a aquestes ajudes, que estarà disponible en el catàleg de Serveis Públics interactius de la Generalitat a través d'https://sede.gva.es, apartat «serveis on-line», accedint al tràmit de sol·licitud d'ajuda disposat a aquest efecte.  
Tant la sol·licitud com la resta de documentació a presentar hauran de signar-se electrònicament per la sol·licitant, amb certificació de persona jurídica, emesa per qualsevol de les entitats admeses pel portal electrònic de la Generalitat, o amb certificació digital del seu representant, que haurà d'haver-se registrat prèviament en el Registre de Representants de la Generalitat.  
A les sol·licituds s'acompanyarà la documentació que s'específica en l'article 4 de les bases reguladores, així com, la documentació que, per a cada tipus d'ajuda específicament s'estableix en l'article 20 d'aquestes.  
Tots els models de les memòries, declaracions responsables com de les certificacions requerides en les bases reguladores estaran disponibles en www.gva.es, accedint a la Guia PROP, «tràmits i serveis», a partir de la publicació, del present extracte en el Diari Oficial de la Generalitat Valenciana.  
  
Sisé. Termini de presentació de sol·licituds  
Per a l'exercici 2021, podran sol·licitar-se les ajudes que es convoquen mitjançant la present resolució des del dia 28 de gener de 2021 i fins a les dates següents:  
1. Les sol·licituds per a ajudes a la inversió, fins al dia 30 de març de 2021 inclusivament, excepte les destinades a les obres a què es refereix l'article 16.4 g) de les bases reguladores, o a les instal·lacions tècniques en immobles, i en aquest cas podran presentar-se les sol·licituds fins al 1 de març de 2021, inclusivament.  
2. Les sol·licituds d'ajudes per a prestació d'assistència tècnica, regulades en l'article 17 de les bases reguladores, fins al dia 30 de març de 2021, inclusivament.  
3. Les sol·licituds de subvenció per a la constitució de noves cooperatives, societats laborals o per a les fusions de les mateixes o creació de grups cooperatius, regulades en l'article 18 de l'Ordre 11/2019, citada, fins al dia 30 de juny de 2021, inclusivament.  
4. Les sol·licituds de subvenció per a la incorporació de persones desocupades com a sòcies treballadores o sòcies de treball a cooperatives i societats laborals, regulades en l'article 15 de les bases reguladores podran sol·licitar-se fins al dia 30 de juny de 2021, inclusivament.  
No obstant això el precedent, i de conformitat amb el Reial decret 887/2006, de 21 de juliol, les subvencions per raó de la incorporació de persones desocupades com a sòcies treballadores o de treball a cooperatives i societats laborals, es concediran en règim de convocatòria oberta, establint-se, a aquests efectes els següents períodes:  
4.1. Un primer període comprendrà les sol·licituds presentades fins al dia 30 de març de 2021, inclusivament, la concessió del qual es finançarà fins a un import total estimat màxim conjunt de 3.277.500 euros. Corresponent 1.230.000 euros a fons finalistes amb origen en el Servei Públic d'Ocupació Estatal i els restants 2.047.500 euros a fons propis, no condicionats, de la Generalitat Valenciana.  
4.2. Un segon període, comprendrà les sol·licituds presentades entre el dia 31 de març de 2021 i la data límit de presentació de sol·licituds de subvenció per aquestes ajudes, que s'estableix en el dia 30 de juny de 2021, inclusivament. La concessió de les referides ajudes corresponents a aquest segon període es finançarà, fins a un import conjunt estimat d'1.092.500 euros, de la forma següent: 410.000 euros corresponen a fons finalistes amb origen en el Servei Públic d'Ocupació Estatal i els restants 682.500 euros a fons propis, no condicionats, de la Generalitat. Conformement al que determina l'article 59 del Reglament de la Llei general de subvencions, aquest import màxim podrà incrementar-se amb la quantia que s'acorde traslladar de les quantitats no aplicades a la concessió d'ajudes en el primer període de la convocatòria oberta.  
  
4.3. A l'efecte del que es disposa sobre el termini màxim de resolució en cadascun dels períodes de la convocatòria oberta, s'estableix un termini màxim de sis mesos, comptats des de la data de finalització del termini de presentació de sol·licituds corresponents a cadascun dels períodes establits.  
  
Seté. Criteris de valoració, resolució, notificació i recursos  
  
1. Les sol·licituds es tramitaran de conformitat amb les bases reguladores i la seua resolució i concessió s'efectuarà en règim de concurrència competitiva, d'acord amb el que s'estableix en aquestes, amb aplicació dels criteris de valoració que es fixen en el Capítol III, en funció de la mena de beneficiària i de l'ajuda sol·licitada.  
2. La resolució de les ajudes convocades i la seua notificació es realitzarà conforme a l'article 7 de les bases reguladores.  
3. Contra la resolució a la qual es refereix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes a comptar des de l'endemà de la seua notificació, o recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Huité. Actuacions subvencionables i termini de justificació  
Es consideraran subvencionables les següents actuacions:  
1. La realització d'inversions en actius fixos i immobilitzat, en operacions d'adquisició de la propietat dels béns específicament afectes a la realització de l'objecte social de l'entitat de conformitat amb els estatuts socials vigents en la data de presentació de la sol·licitud, que contribuïsquen a la creació, consolidació o millora de la competitivitat de cooperatives i societats laborals. De conformitat amb el que s'estableix en les bases reguladores, podrà presentar-se la corresponent justificació fins al dia 2 de novembre de 2021, inclusivament.  
2. La prestació d'assistència tècnica, sempre que es realitze íntegrament en l'exercici 2021, conformement a l'article 17 de les bases reguladores. Podrà presentar-se la corresponent justificació fins al dia 2 de novembre de 2021, inclusivament.  
3. La constitució de noves cooperatives o societats laborals, les fusions de les mateixes o la creació de grups cooperatius, regulades en l'article 18 de les bases reguladores. En tot cas, haurà de tractar-se d'empreses constituïdes durant el segon semestre de l'any 2019, o l'any 2021 amb anterioritat a la presentació de la corresponent sol·licitud, sempre que, quan siga procedent l'existència de persones sòcies d'aquestes classes, en la data de la sol·licitud es mantinga en actiu efectivament incorporades a la prestació laboral almenys a dues persones sòcies treballadores o de treball. La corresponent justificació haurà d'aportar-se amb la sol·licitud de la subvenció.  
4. La incorporació de persones desocupades com a sòcies treballadores o sòcies de treball a cooperatives i societats laborals, contemplades en l'article 15 de les bases reguladores. Podrà sol·licitar-se aquesta ajuda per la incorporació efectivament produïda durant en l'exercici 2021, fins al dia de la sol·licitud inclusivament o per la incorporació que haja tingut lloc en els sis últims mesos de l'exercici 2019. De conformitat amb el que s'estableix en les bases reguladores, la corresponent justificació haurà d'aportar-se amb la sol·licitud de la subvenció.  
  
Nové. Compatibilitat i acumulació de les ajudes  
Les ajudes que es concedisquen a l'empara de la convocatòria, seran compatibles amb qualssevol altres obtingudes per la beneficiària per a la mateixa fi, de conformitat i amb les limitacions establides en l'article 11 de les bases reguladores i, quan siga procedent, amb subjecció al que s'estableix per a les ajudes de minimis.  
  
Dècim. Mitjà de notificació  
La notificació a les interessades de les resolucions i els actes de tràmit es practicarà per mitjans electrònics, en la forma establida en la normativa de procediment administratiu comú.  
  
València, 14 de desembre de 2020.- El conseller d'Economia Sostenible, Sectors Productius, Comerç i Treball: Rafael Climent González.